./data/phi2331/phi017/phi2331.phi017.perseus-lat2.xml
erat praeterea etiam rumor, qui novis post tyrannos solet donariprincipibus,qui nisi ex summis virtutibus non permanet, et quem multi mediocres principes amiserunt Denique ubi in senatu lectae sunt litterae Heliogabali, statim faustain Antoninum et dira in Macrinum eiusque filium dicta sunt, appellatusque Antoninus princeps volentibus cunctis et studiose credentibus, ut sese habent vota hominum ad credulitatem festinantium, cum quod optant verum esse desiderant Sed ubi primum ingressus est urbem, omissis quae in provincia gerebantur, Heliogabalum in Palatino monte iuxta aedes imperatoriae consecravit eique templum fecit, studens et Matris typum et Vestae ignem et Palladium et ancilia et omnia Romanis veneranda in illud transferre templum et id agens, nequis Romae deus nisi Heliogabalus coleretur, dicebat praeterea Iudaeorum et Samaritanorum religiones et Christianam devotionem illuc transferendam, utomnium culturarum secretum Heliogabali sacerdotium teneret